**МИНИСТЕРСТВО НА ИКОНОМИКАТА**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

**Оперативна програма „Иновации и конкурентоспособност“ 2014-2020**

**Процедура чрез директно предоставяне**

**BG16RFOP002-2.080 „Подкрепа за МСП от туристическия сектор за преодоляване на икономическите последствия от COVID-19 чрез прилагане на схема за подпомагане от Министерството на туризма (МТ)“**

Съдържание

[1. Наименование на програмата: 3](#_Toc453247123)

[2. Наименование на приоритетната ос: 3](#_Toc453247124)

[3. Наименование на процедурата: 3](#_Toc453247125)

[4. Измерения по кодове: 3](#_Toc453247126)

[5. Териториален обхват: 4](#_Toc453247127)

[6. Цели на предоставяната безвъзмездна финансова помощ по процедурата и очаквани резултати: 4](#_Toc453247128)

[7. Индикатори: 5](#_Toc453247129)

[8. Общ размер на безвъзмездната финансова помощ по процедурата:. 6](#_Toc453247130)

[9. Минимален (ако е приложимо) и максимален размер на безвъзмездната финансова помощ за конкретен проект: 6](#_Toc453247131)

[10. Процент на съфинансиране: 7](#_Toc453247132)

[11. Допустими кандидати: 7](#_Toc453247133)

[12. Допустими партньори (ако е приложимо): 8](#_Toc453247134)

[13. Дейности, допустими за финансиране: 8](#_Toc453247135)

[14. Категории разходи, допустими за финансиране: 11](#_Toc453247136)

[14.1. Условия за допустимост на разходите 11](#_Toc453247137)

[14.2. Допустими разходи 12](#_Toc453247138)

[14.3. Недопустими разходи 14](#_Toc453247139)

[15. Допустими целеви групи (ако е приложимо): 15](#_Toc453247140)

[16. Приложим режим на минимални/държавни помощи (ако е приложимо): 15](#_Toc453247141)

[17. Хоризонтални политики: 17](#_Toc453247142)

[18. Минимален и максимален срок за изпълнение на проекта (ако е приложимо): 17](#_Toc453247143)

[19. Ред за оценяване на концепциите за проектни предложения: 17](#_Toc453247144)

[20. Критерии и методика за оценка на концепциите за проектни предложения: 18](#_Toc453247145)

[21. Ред за оценяване на проектните предложения: 18](#_Toc453247146)

[22. Критерии и методика за оценка на проектните предложения: 18](#_Toc453247147)

[23. Начин на подаване на проектните предложения/концепциите за проектни предложения: 20](#_Toc453247148)

[24. Списък на документите, които се подават на етап кандидатстване: 21](#_Toc453247149)

[25. Краен срок за подаване на проектните предложения: 23](#_Toc453247150)

[26. Адрес за подаване на проектните предложения/концепциите за проектни предложения: 24](#_Toc453247151)

[27. Допълнителна информация: 24](#_Toc453247152)

[28. Приложения към Условията за кандидатстване за кандидатстване: 25](#_Toc453247153)

## 1. Наименование на програмата:

ОП „Иновации и конкурентоспособност“ 2014-2020 (ОПИК)

## 2. Наименование на приоритетната ос:

Приоритетна ос 2 „Предприемачество и капацитет за растеж на МСП“; Инвестиционен приоритет 2.2. „Капацитет за растеж на МСП“.

## 3. Наименование на процедурата:

BG16RFOP002-2.080„Подкрепа за МСП от туристическия сектор за преодоляване на икономическите последствия от COVID-19 чрез прилагане на схема за подпомагане от Министерството на туризма (МТ)“

## 4. Измерения по кодове:

**Измерение 1 – Област на интервенция:**

067 Развитие на дейността на МСП, подкрепа за предприемачеството и създаването на предприятия (включително подкрепа за отделяне и разделяне на предприятия)

**Измерение 2 – Форма на финансиране:**

01 Безвъзмездни средства.

**Измерение 3 – Вид територия:**

07 Не се прилага.

**Измерение 4 – Териториални механизми за изпълнение:**

07 Не се прилага.

**Измерение 5 – Тематична цел:**

03 Подкрепа за капацитета на МСП за растеж в рамките на регионалните, националните и международните пазари и участие в процеса на иновации

**Измерение 6 - Вторична тема по ЕСФ:**

08 Не се прилага.

**Измерение 7 - Икономическа дейност**

## 5. Териториален обхват:

Дейностите по настоящата процедура следва да бъдат изпълнени на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Основната цел на процедура BG16RFOP002-2.080 „Подкрепа за МСП от туристическия сектор за преодоляване на икономическите последствия от COVID-19 чрез прилагане на схема за подпомагане от Министерството на туризма (МТ)“ е осигуряването на оперативен капитал за българските микро, малки и средни предприятия, регистрирани по Закона за туризма като туроператор или туристически агент, за справяне с последиците от пандемията COVID-19.

**Обосновка:**

Глобалното разпространение на COVID-19 и въведените карантинни мерки доведоха до нарушаване функционирането на почти всички икономически дейности както в световен, така и в европейски и национален мащаб. Пандемията от COVID-19 оказа безпрецедентен натиск върху туристическата екосистема на Европейския съюз. Туристическите предприятия са изправени пред сериозна криза на ликвидността. Според оценки на авторитетни аналитични институти загубите от приходи на европейско равнище са достигнали 85 % за туроператорите и туристическите агенции към средата на тази година спрямо същия период от миналата година. Кризата засегна не само малките и средните предприятия, които осъществяват дейности като пътуване, транспорт, хранене, отдих на суша или вода, култура или природа, а и цялата туристическа индустрия.

В национален мащаб разпространението на социално-икономическите последици от пандемията се отрази върху предприятията в областта на туризма и свързаните с тях услуги, като тези предприятия бяха и са изправени пред съществен риск от задълбочаване на наблюдаваната тенденция за преустановяване на тяхната дейност.

Съгласно данни на Националния статистически институт, за периода януари – май 2020 г. общият брой туристически посещения на чужденци в България е 1 150 497. Спадът спрямо периода януари – май 2019 г. е 52,9%. Намаление има при посещенията с цел почивка и ваканция, като са реализирани 560 577 посещения и спад от -57,1%. Посещенията с цел бизнес туризъм са 317 946, като те намаляват с -50,5%. Посещенията с други туристически цели са 183 739. Посещенията с цел почивка и ваканция формират 48,7% от всички туристически посещения. В допълнение, за същия отчетен период приходите от входящ туризъм възлизат на над 386 млн. евро. Спадът спрямо периода януари – април 2019 г. е -34,4%.

В условията на пандемия настъпиха значителни изменения в очакванията за развитието на туризма в България през 2020 г. Много бързо нарасна броят на анулираните полети на летища Варна и Бургас. По последни данни от летищните оператори спадът в броя на планираните полети се е увеличил значително и вече общо за чартъри и редовни полети е около 42% за летен сезон 2020 г. Планирането на нови полети и анулирането на полети продължава.

Във връзка с това е идентифицирана спешна необходимост от предприемане на мерки с национално покритие, които да предоставят подкрепа на микро, малките и средните предприятия в България, извършващи туроператорска или туристическа агентска дейност за осигуряване на оборотен капитал за дейности, необходими за преодоляване на недостига на средства за справяне с последиците от пандемията COVID-19 като начин да се гарантира тяхната стабилност и устойчивост и работни места.

Предвид изложеното, фокусът на настоящата процедура е насочен към туроператорите и туристическите агенти, които предлагат туристически пакети, включващи ползването на основни туристически услуги за входящ и изходящ туризъм на територията на Република България. Тези икономически субекти чрез реализация на продадените пакетни туристически услуги мултиплицират в най-висока степен ефекта от потреблението на стоки и услуги в туристическата дестинация.

**Очаквани резултати:**

В резултат от изпълнението на предвидените дейности по този инвестиционен приоритет и настоящата процедура се очаква постигане на положителен ефект за развитието на българските МСП в туристическия сектор чрез:

- предоставяне на подкрепа за микро, малки и средни предприятия (МСП), регистрирани по Закона за туризма като туроператор или туристически агент, за дейности, необходими за преодоляване на недостига на средства или липса на ликвидност, настъпили в резултат от епидемичния взрив от COVID-19.

## 7. Индикатори:

**7.1. Индикатори за резултат и изпълнение съгласно оперативната програма**

**Индикатори за резултат:**

Резултатите от изпълнението на проектното предложение по настоящата процедура следва да бъдат в съответствие със специфичната цел на Инвестиционен приоритет 2.2. „Капацитет за растеж на МСП“ и следва непряко да допринасят за постигането на целевата стойност на следния индикатор за резултат:

**1. Брой предприятия, които не са в ликвидация 3 месеца след изпълнение на проекта.**

Информацията за постигане на горепосочения индикатор за резултат ще бъде служебно отчитана от Управляващия орган на ОПИК 2014-2020 г.

**7.2. Индикатори за изпълнение:**

За доказване ефективността на дейностите, включени в проектното предложение по настоящата процедура, се използват следните измерими индикатори:

1. Брой предприятия, получаващи подкрепа.

2. Брой предприятия, които получават безвъзмездни средства.

3. Безвъзмездна помощ за МСП за оборотен капитал (безвъзмездни средства).

4. Брой МСП с безвъзмездни средства за оборотен капитал.

В т. 8 от Формуляра за кандидатстване конкретният бенефициент следва да попълни данни за базова и целева стойност по горепосочените индикатори за изпълнение, които предвижда да постигне с реализацията на съответния проект в съответствие с **Ръководство за потребителя за модул „Е-кандидатстване“** **(Приложение А).**

**ВАЖНО!:** По-подробна информация относно отчитането на индикаторите за резултат и изпълнение в рамките на ОПИК 2014-2020 е предоставена в **Методологическите насоки за отчитането на индикаторите за резултат и изпълнение по ОПИК,** разработени от Управляващия орган и НСИ, публикувани на следния интернет адрес: <http://opic.bg/opik/operativna-programa>.

## 8. Общ размер на безвъзмездната финансова помощ по процедурата:

Общият размер на безвъзмездната финансова помощ по процедура BG16RFOP002-2.080 „Подкрепа за МСП от туристическия сектор за преодоляване на икономическите последствия от COVID-19 чрез прилагане на схема за подпомагане от Министерството на туризма (МТ)“ е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Финансиране от Европейския фонд за регионално развитие** | **Национално съфинансиране** |
| 10 000 000 лева  (5 112 918, 81 евро) | 8 500 000 лева  (4 345 980,99 евро) | 1 500 000 лева  (766 937, 82 евро) |

Това е общият предвиден размер на безвъзмездната финансова помощ по тази процедура чрез директно предоставяне на конкретен бенефициент.

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура по отношение на конкретния бенефициент няма изискване за **минимален размер** на безвъзмездната финансова помощ.

**Максималният размер** на помощта, за която може да бъде подадено проектно предложение е 10 000 000 лева (5 112 918, 81 евро).

**ВАЖНО!:** За дейностите, по които краен ползвател на помощта са микро, малки и средни предприятия, регистрирани съгласно Закона за туризма като извършващи туроператорска и/или туристическа агентска дейност, безвъзмездната финансова помощ се предоставя съгласно изискванията на Регламент (ЕС) №: 1407/2013.

## 10. Процент на съфинансиране:

Интензитетът на безвъзмездната финансова помощ по настоящата процедура е 100%.

## 11. Допустими кандидати:

Конкретен бенефициент по настоящата процедура по смисъла на чл. 25, ал. 1, т. 2 от Закона за управление на средствата от Европейските структурни и инвестиционни фондове (обн. в ДВ, бр. 101/22.12.2015 г.) е Министерството на туризма, с ЕИК/Булстат: 176789478. Министерството на туризма е одобрено от Комитета за наблюдение на ОПИК 2014-2020 като конкретен бенефициент, който може да получи безвъзмездна финансова помощ за изпълнение на посочените в т. 13 от настоящите Условия за кандидатстване дейности.

Процедурата чрез директно предоставяне на конкретен бенефициент се осъществява съгласно разпоредбите на чл. 5, ал. 1 и чл. 23-24 от ПМС № 162/05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014-2020 г. и Закона за управление на средствата от Европейските структурни и инвестиционни фондове (ЗУСЕСИФ) по следния начин:

- За всяка процедура ръководителят на управляващия орган на програмата утвърждава при условията и по реда на чл. 26, ал. 1, 3, 4 и 5 от ЗУСЕСИФ насоки и/или друг документ, определящи условията за кандидатстване и условията за изпълнение на одобрените проекти.

- Поканата за участие в процедура чрез директно предоставяне се изпраща на конкретния бенефициент заедно с документите по чл. 5, ал. 1 от ПМС № 162/05.07.2016 г. и се публикува в ИСУН 2020 и на интернет страницата на съответната програма.

- При процедурата чрез директно предоставяне се извършва оценка на проектното предложение по ред, определен в документите по чл. 5, ал. 1, т. 1 от ПМС № 162/05.07.2016 г.

- Оценяването на проектно предложение се извършва в срок до три месеца от датата на подаването му или до три месеца от крайния срок за подаването му, ако такъв е посочен в документите по чл. 5, ал. 1, т. 1 от ПМС № 162/05.07.2016 г.

- При наличие на положителен резултат от оценяването ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ, което се обективира в административен договор с бенефициента.

**ВАЖНО!:** Кандидатът по процедурата чрез директно предоставяне трябва:

- да е пряко отговорен за изпълнението на дейностите по проекта, а не да действа в качеството на посредник; и

- да разполага с необходимия административен, финансов и оперативен капацитет, който гарантира успешното изпълнение на дейностите по проекта.

## 

## 12. Допустими партньори (ако е приложимо):

По настоящата процедура чрез директно предоставяне на конкретен бенефициент не се допуска участието на партньори.

## 13. Дейности, допустими за финансиране:

Проектното предложение по настоящата процедура и включените в него дейности следва да съответстват на принципа на ефективност и ефикасност, като предвидените дейности трябва да гарантират постигането на целите на Оперативна програма „Иновации и конкурентоспособност“ 2014-2020 г. и специфичната цел и резултати на Инвестиционен приоритет 2.2. „Капацитет за растеж на МСП“ от Приоритетна ос 2 „Предприемачество и капацитет за растеж на МСП“, при най-адекватното съотношение между очакваните разходи и ползи.

Допустимите за финансиране дейности следва да имат за свой основен предмет постигането на целта на настоящата процедура чрез директно предоставяне, а именно:

да се осигури оперативен капитал за българските микро, малки и средни предприятия, регистрирани по Закона за туризма като туроператор или туристически агент, за справяне с последиците от пандемията COVID-19.

**Допустими и задължителни за изпълнение по настоящата процедура са следните видове дейности:**

**1).** Изготвяне на пакет документи за кандидатстване (Условия за кандидатстване и за изпълнение и приложения към тях) за предоставяне на подкрепа за МСП, регистрирани съгласно Закона за туризма като извършващи туроператорска и/или туристическа агентска дейност, за преодоляване на недостига на средства или липса на ликвидност, настъпили в резултат от епидемичния взрив от COVID-19.

**2).** Набиране и оценка на заявления за подпомагане от микро, малки и средни предприятия, регистрирани съгласно Закона за туризма като извършващи туроператорска и/или туристическа агентска дейност, за дейности, необходими за преодоляване на недостига на средства или липса на ликвидност, настъпили в резултат от епидемичния взрив от COVID-19.

Дейността по набиране и оценка на заявленията за подпомагане от крайните ползватели на помощта стартира с обявяването от страна на конкретния бенефициент на схема за набиране на заявления за подпомагане. Информация за стартиралото набиране на заявления се публикува на интернет страниците на конкретния бенефициент, на ОП „Иновации и конкурентоспособност“ 2014-2020: [www.opic.bg](http://www.opic.bg), както и на Единния информационен портал за ЕСИФ: [www.eufunds.bg](http://www.eufunds.bg). Кандидатстването за подкрепа от страна на крайните ползватели на помощта се осъществява посредством подаване на заявление за подпомагане съгласно Условията за кандидатстване и за изпълнение, обявени от конкретния бенефициент, по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020).

Редът и критериите за оценка на подадените заявления за подпомагане от страна на крайните ползватели на помощта се описват от конкретния бенефициент в пакета документи за кандидатстване, изготвени за целите на съответната схема за подпомагане на МСП, регистрирани съгласно Закона за туризма като извършващи туроператорска и/или туристическа агентска дейност, за преодоляване на недостига на средства или липса на ликвидност, настъпили в резултат от епидемичния взрив от COVID-19.

**3).** Предоставяне на подкрепа за микро, малки и средни предприятия, регистрирани съгласно Закона за туризма като извършващи туроператорска и/или туристическа агентска дейност, за дейности, необходими за преодоляване на недостига на средства или липса на ликвидност, настъпили в резултат от епидемичния взрив от COVID-19.

Подкрепата за микро, малки и средни предприятия, регистрирани съгласно Закона за туризма като извършващи туроператорска и/или туристическа агентска дейност, се предоставя под формата на схема за предоставяне на безвъзмездна финансова помощ, като се администрира от Министерството на туризма.

**4).** Извършване на мониторинг и контрол върху предоставената подкрепа за МСП, регистрирани съгласно Закона за туризма като извършващи туроператорска и/или туристическа агентска дейност, за извършените дейности и направените разходи, необходими за преодоляване на недостига на средства или липса на ликвидност, настъпили в резултат от епидемичния взрив от COVID-19.

**5).** Извършване на външен одит на проекта на конкретния бенефициент.

**ВАЖНО!:** Външният одит следва да бъде извършен от регистриран одитор. Разходите за тази дейност се финансират от конкретния бенефициент. Извършването на външен одит на дейностите по проекта е в съответствие с чл. 203 от Регламент (ЕС,Евратом) № 2018/1046 на Европейския парламент и на Съвета относно финансовите правила, приложими за общия бюджет на Съюза, като се прилага за проекти със стойност на безвъзмездната финансова помощ над 750 000 евро (1 466 872,5 лв.). Докладът за външен одит на счетоводната документация по проекта (съгласно Приложение К към Условията за изпълнение), извършен от регистриран одитор, следва да бъде приложен към искането за окончателно плащане по проекта. Одиторът проверява дали декларираните от бенефициента разходи са действително извършени и платени, точни и допустими в съответствие с административния договор за безвъзмездна финансова помощ.

**6).** Информация и комуникация на дейностите по проекта.

**ВАЖНО!:** Дейностите за информация и комуникация трябва да отговарят на условията и изискванията, описани в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган – <http://www.opic.bg/informatsiya-i-publichnost/grafichni-iziskvaniya>.

Всички горепосочени дейности са задължителни за изпълнение от конкретния бенефициент, като разходите за дейностите по т. 1), 2), 4), 5), и 6) се финансират от конкретния бенефициент.

С оглед спазване на изискването конкретният бенефициент да разполага с необходимия административен, финансов и оперативен капацитет, който да гарантира успешното изпълнение на дейностите по проекта, е необходимо в т. 9 „Екип“ от Формуляра за кандидатстване да се представи описание и информация относно капацитета на екипа за изпълнение, вкл. функции и разпределение на задълженията и отговорностите на между членовете на екипа с цел успешното изпълнение на проекта. В допълнение, в т. 11 „Допълнителна информация, необходима за оценка на проектното предложение“ конкретният бенефициент следва да представи информация за административния, финансов и оперативен капацитет, с който разполага.

**Допустимите дейности по настоящата процедура трябва:**

- Да не противоречат на правилата, описани в Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета и Регламент (ЕС) 2020/558 на Европейския парламент и на Съвета от 23 април 2020 година за изменение на регламенти 1301/2013 и 1303/2013 по отношение на специалните мерки за предоставяне на изключителна гъвкавост за използване на европейските структурни и инвестиционни фондове в отговор на избухването на COVID-19.

- Да са насочени към изпълнението на целите на Приоритетна ос 2 „Предприемачество и капацитет за растеж на МСП“ и на ОПИК 2014-2020.

- Да бъдат ясно обосновани и да имат конкретни цели.

- Да не са физически завършени или изцяло осъществени преди подаването на формуляра за кандидатстване от конкретния бенефициент, независимо дали всички свързани плащания са извършени от него, с изключение на дейностите, свързани с изготвяне на пакета документи за кандидатстване за крайните ползватели на помощта – МСП, регистрирани съгласно Закона за туризма като извършващи туроператорска и/или туристическа агентска дейност.

- Да са подходящи, практични и последователни, и да съответстват на целите и очакваните резултати.

**ВАЖНО!:** Кандидатът следва да представи описание на методите за изпълнение на всяка една дейност, нейната последователност и основанията за избора й, вкл. и методите за осъществяване на вътрешен мониторинг и осигуряване устойчивост на резултатите в т. 7 „План за изпълнение/Дейности по проекта“ от Формуляра за кандидатстване. Посоченото изискване следва да бъде спазено и при описанието на методите на изпълнение на дейностите, свързани с предоставянето на подкрепа за МСП, регистрирани съгласно Закона за туризма като извършващи туроператорска и/или туристическа агентска дейност, за преодоляване на недостига на средства или липса на ликвидност, настъпили в резултат от епидемичния взрив от COVID-19.

**ВАЖНО!:** Кандидатът няма право да подава проектно предложение за вече реализирани дейности (с изключение на дейностите, свързани с изготвяне на пакета документи за кандидатстване за крайните ползватели на помощта – МСП, регистрирани съгласно Закона за туризма като извършващи туроператорска и/или туристическа агентска дейност) или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма при спазване на разпоредбите на чл. 65, параграф 11 от Регламент (ЕС) № 1303/2013 на Европейския парламент и на Съвета от 17.12.2013 г.

## 

## 14. Категории разходи, допустими за финансиране:

При предоставяне на безвъзмездна финансова помощ по настоящата процедура ще бъдат взети под внимание само допустимите разходи, детайлно описани по-долу. Бюджетът представлява както предварителна оценка на очакваните разходи, така и максимален размер на допустимите разходи.

**ВАЖНО!:** По време на оценката на проектното предложение е възможно да бъдат установени обстоятелства, които да налагат промяна в бюджета (т. 5 от Формуляра за кандидатстване). Възможните корекции в бюджета не могат да доведат до увеличаване на сумата на исканата безвъзмездна помощ по настоящата процедура.

## 14.1. Условия за допустимост на разходите

**За да бъдат допустими разходите по настоящата процедура чрез директно предоставяне на безвъзмездна финансова помощ трябва да отговарят на следните условия:**

**1/.** Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.

**2/.** Да бъдат извършени след сключване на Административния договор за предоставяне на безвъзмездна финансова помощ до датата на представяне на финалния отчет за изпълнение на дейностите по проекта.

Всички документи, свързани с изпълнението на допустимите за финансиране дейности по проекта, следва да бъдат издадени в периода на допустимост на разходите.

**3/.** Да са в съответствие с категориите разходи, включени в административния договор за предоставяне на безвъзмездна финансова помощ.

**4/.** За разходите да е налична адекватна одитна следа в съответствие с чл. 57, ал. 1, т. 6 от ЗУСЕСИФ, включително да са спазени изискванията за съхраняване на документите по чл. 140 от Регламент (ЕС) № 1303/2013.

**5/.** Да са действително платени/да е поет ангажимент за плащане към крайните ползватели не по-късно от датата на подаване на междинния/финалния отчет по проекта от страна на бенефициента.

**6/.**  Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

**7/.**  Да могат да се установят и проверят, да бъдат подкрепени от оригинални разходо-оправдателни документи или други документи с еквивалентна доказателствена стойност.

**8/.** Да са за реално извършени дейности допустими за финансиране, които са определени и осъществени под отговорността на Управляващия орган и съгласно Методологията и критериите за подбор на операции, одобрени от Комитета за наблюдение.

**9/.**  Да не са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма (съгласно чл. 65, пар. 11 от Регламент (ЕС) № 1303/2013).

**ВАЖНО!:** Относно третирането на ДДС кандидатът следва да се запознае с Указанието на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 (**Приложение Д).**

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) № 1301/2013 на Европейския парламент и Съвета, Регламент (ЕС) № 1303/2013 на Европейския парламент и Съвета, Регламент (ЕС) 2020/558 на Европейския парламент и на Съвета от 23 април 2020 година за изменение на регламенти 1301/2013 и 1303/2013 по отношение на специалните мерки за предоставяне на изключителна гъвкавост за използване на европейските структурни и инвестиционни фондове в отговор на избухването на COVID-19 и приложимата национална уредба, Закона за управление на средствата от Европейските структурни и инвестиционни фондове (ЗУСЕСИФ), както и всички други законови и подзаконови нормативни актове от приложимото право на Европейския съюз и българското законодателство и настоящите Условия за кандидатстване.

**Допустими по настоящата процедура са следните видове разходи:**

**1/.** Предоставяне на безвъзмездна финансова помощ, предназначена за крайните ползватели запокриване на недостига на средства или липса на ликвидност, като допустимите разходи следва да бъдат използвани за покриване на текущите нужди на крайните ползватели и извършване на разходи за суровини, материали, горива, труд и други, чиято стойност се калкулира в стойността на предоставяната услуга.

В този разход се включва стойността на безвъзмездната финансова помощ, която ще бъде предоставена на крайните ползватели на помощта под формата на схема за подпомагане, администрирана и управлявана от Министерството на туризма. При изготвянето на пакета документи за кандидатстване към крайните ползватели на помощта конкретният бенефициент следва да опише в Условията за кандидатстване и изпълнение по схемата конкретните допустими за финансиране към крайните ползватели на помощта видове разходи.

**Задължителни видове разходи, които са за сметка на конкретния бенефициент:**

**1/.** Разходи за информация и комуникация на дейностите по проекта.

**ВАЖНО:** Разходите за информация и комуникация на дейностите по проекта са недопустими за финансиране по настоящата процедура. Въпреки това, конкретният бенефициент следва да ги финансира със собствени средства с оглед изпълнение на задълженията, произтичащи от Регламент 1303/2013 за мерки за комуникация и информация. В процеса на отчитане изпълнението на проекта конкретният бенефициент следва да представи документи/материали, доказващи, че бенефициентът е изпълнил мерките за информация и комуникация в съответствие с разпоредбите на Приложение XII от Регламент (ЕС) № 1303/2013 и „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган - http://opic.bg/informatsiya-i-publichnost/grafichni-iziskvaniya. На същата страница могат да бъдат намерени и векторните варианти на логото на ОПИК.

**2/.** Разходи за одит на проекта.

**ВАЖНО:** Разходите за одит на проекта са недопустими за финансиране по настоящата процедура.Въпреки това, конкретният бенефициент следва да финансира със собствени средства извършването на външен одит на документацията по проекта, като доклад за външен одит (съгласно Приложение К към Условията за изпълнение), извършен от регистриран одитор, следва да бъде приложен към искането за окончателно плащане по проекта. На потвърждение от одитора подлежи както финансовата, така и нефинансовата информация, позволяваща да се удостовери, че всички разходи, заявени от конкретния бенефициент за възстановяване, са действително извършени и допустими и са в съответствие с изискванията на регламентите на ЕС и приложимото национално законодателство.

**ВАЖНО:! Задължителни за изпълнение от конкретния бенефициент са и разходите за дейностите по т. 1), 2), 4), 5), и 6), посочени в раздел 13 от настоящите Условия за кандидатстване, като същите се финансират от конкретния бенефициент.**

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата за Структурните фондове на ЕС (Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета, Регламент (ЕС) 2020/558 на Европейския парламент и на Съвета от 23 април 2020 година за изменение на регламенти 1301/2013 и 1303/2013 по отношение на специалните мерки за предоставяне на изключителна гъвкавост за използване на европейските структурни и инвестиционни фондове в отговор на избухването на COVID-19 и приложимата национална уредба.

**Специфични недопустими разходи:**

В допълнение към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• разходи за финансиране на дейности, които са физически завършени или изцяло осъществени преди датата на подаване на проектното предложение по настоящата процедура (с изключение на дейностите по изготвяне на пакета документи за кандидатстване към крайните ползватели на помощта), независимо дали всички свързани плащания са извършени от конкретния бенефициент (съгласно чл. 65, параграф 6 от Регламент (ЕС) № 1303/2013);

• разходи за възстановим данък върху добавената стойност (ДДС);

• разходи за покриване на възможни бъдещи загуби или дългове;

• глоби, имуществени санкции и разходи по правни спорове;

• разходи за информация и комуникация на дейностите по проекта;

• разходи за одит на проекта;

• всички разходи, които не попадат в обхвата на допустимите за финансиране дейности по настоящата процедура;

• разходи за консултантски услуги;

• разходи, които са различни от разходите, които ще бъдат предоставени на крайните ползватели на помощта;

• други разходи, недопустими съгласно ПМС № 189/2016 г.

Управляващият орган може да нанесе корекции както във Формуляра за кандидатстване, така и в бюджета на проекта (т. 5 от Формуляра за кандидатстване) във връзка с установени в процеса на оценката недопустими дейности и разходи и/или на кандидата се предоставят указания и срок за отстраняване на установените нередовности, непълноти и/или несъответствия.

## 15. Допустими целеви групи (ако е приложимо):

Сред целевите групи по отношение на крайните ползватели на помощта по настоящата процедура чрез директно предоставяне на безвъзмездна финансова помощ се включват:

- микро, малки и средни предприятия, регистрирани съгласно Закона за туризма като извършващи туроператорска и/или туристическа агентска дейност, и

- микро, малки и средни предприятия, развиващи своята основна икономическа дейност в един от следните сектори съгласно Класификацията на икономическите дейности /КИД - 2008/: 79 „Туристическа агентска и операторска дейност; други дейности, свързани с пътувания и резервации“; 79.1 „Туристическа агентска и операторска дейност“; 79.11 „Туристическа агентска дейност“; 79.12 „Туроператорска дейност“.

## 16. Приложим режим на минимални/държавни помощи (ако е приложимо):

Съгласно чл. 107, § 1 от Договора за функциониране на Европейския съюз (ДФЕС) „всяка помощ, предоставена от държава-членка или чрез ресурси на държава-членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите-членки, е несъвместима с вътрешния пазар“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране. Съгласно същата съдебна практика следва, че член 107 от ДФЕС не се прилага, когато държавата действа „при упражняване на публична власт“ или когато публични субекти действат „в качеството си на публични органи“.

Конкретният бенефициент по настоящата процедура е Министерството на туризма (МТ). Поради тази причина при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като МТ не осъществява дейност на пазар, на който се осъществява търговия между държави-членки. Предвид това, подпомагането не следва да се разглежда като попадащо в обхвата на чл. 107, § 1 от ДФЕС. МТ действа при упражняване на публична власт, като дейността му е част от основните функции на държавата или е свързана с тези функции по естеството си, поради което тези дейности попадат извън понятието за предприятие.

По отношение на предприятията, крайни ползватели на помощта, ще бъде прилагана помощ “de minimis” съгласно Регламент (ЕC) 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“. Предоставянето на помощта от Министерство на туризма на крайните ползватели следва да се извърши под формата на схема за минимална помощ, описана в Приложение Е към настоящите Условия.

Ангажимент на конкретния бенефициент, вменен с административния договор, ще бъде да спазва разпоредбите на законодателството за предоставяне на държавни/минимални помощи на Регламент (ЕC) 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis, включително да прилага режима по отношение на предприятията (МСП), крайни ползватели на помощта.

Като администратор на минимална помощ Министерството на туризма е длъжно да осигури пълно съответствие с приложимия режим по минимални помощи, както и да изпълни задълженията си на администратор, произтичащи от Закона за държавните помощи или други нормативни актове.

Предоставянето на минимална помощ, която не отговаря на всички изисквания на приложимия режим по минималните помощи, представлява неправомерна/незаконосъобразна минимална помощ. Отговорността за възстановяването на такива помощи е на администратора на помощта.

Подробни указания относно прилагането на режима на минимални помощи и произтичащите от това задължения и отговорности за крайните ползватели на помощта са подробно описани в Приложение Е „Указания за извършване на преценка на съответствието на МСП с правилата за отпускане на минимална помощ на крайни ползватели“.

Съгласно чл.37 от Закона за държавните помощи неправомерно получената минимална помощ, представлява публично вземане, което се установява от администратора на помощ чрез издаване на акт за установяване на публичното вземане по реда на Административно-процесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на административния договор за безвъзмездна финансова помощ. В случай на неправомерно предоставена минимална помощ, която представлява публично вземане, помощта се възстановява по реда на чл. 269, ал.1 от АПК.

## 17. Хоризонтални политики:

По настоящата процедура следва да е налице съответствие на проектното предложение и принос към приложимите за проекта принципи на хоризонталните политики на ЕС:

- Насърчаване на равенството между мъжете и жените и на недискриминацията – проектът насърчава равните възможности за всички, независимо от пол и етническа принадлежност, религия или вероизповедание, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.

- Устойчиво развитие – проектът допринася за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях, опазване на биологичното разнообразие, устойчивостта на природни бедствия, както и превенцията и управлението на риска.

В т. 11 „Допълнителна информация, необходима за оценка на проектното предложение“ от Формуляра за кандидатстване кандидатът следва да представи информация за съответствието на проектното предложение с приложимите за проекта принципи. Прилагането на заложените в проекта принципи ще се проследява на етап изпълнение на проектното предложение.

## 18. Минимален и максимален срок за изпълнение на проекта (ако е приложимо):

Продължителността на изпълнение на индивидуален проект не следва да надвишава **39 (тридесет и девет) месеца, но не по-късно от 31.12.2023 г.**, считано от датата на влизане в сила на административния договор за директно предоставяне на безвъзмездна финансова помощ.

## 19. Ред за оценяване на концепциите за проектни предложения:

Неприложимо

## 20. Критерии и методика за оценка на концепциите за проектни предложения:

Неприложимо

## 21. Ред за оценяване на проектните предложения:

Проектното предложение се оценява за съответствие с предварително одобрените от Комитета за наблюдение Критерии и методика за оценка на проектното предложение по процедурата, посочени в т. 22 „Критерии и методика за оценка на проектните предложения“ от настоящите условия и **Приложение Г** към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случай на установени по време на оценката нередовности, непълноти и/или несъответствия на документите за кандидатстване, Управляващият орган изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, който не може да бъде по-кратък от една седмица, като денят на получаване на уведомлението не се брои. В уведомлението, което се изпраща на конкретния бенефициент, задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им.

Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН 2020 са невъзможни. В случай че конкретният бенефициент не отстрани в срок нередовност, непълнота и/или несъответствие с изискванията, производството по процедурата може да бъде прекратено.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН 2020 (**Приложение А** към Условията за кандидатстване).

## 22. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение на ОП „Иновации и конкурентоспособност“ 2014-2020 (КН на ОПИК), подробно описани в **Приложение Г** към Условията за кандидатстване. Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

|  |  |  |  |
| --- | --- | --- | --- |
| **Критерии за техническа и финансова оценка** | ДА | НЕ | Н/П |
| 1. Проектното предложение допринася за постигане на специфичната цел на инвестиционния приоритет и целта на настоящата процедура. |  |  |  |
| 2. Проектното предложение е в съответствие с приложимите хоризонтални принципи, залегнали в чл.7 и чл.8 на Регламент (ЕС) № 1303/2013 на Европейския парламент и на Съвета, посочени в Условията за кандидатстване. |  |  |  |
| 3. Проектното предложение демонстрира ясна връзка между цели, дейности и резултати. |  |  |  |
| 4. Всички дейности по проекта са ясно и последователно описани, като са посочени причините за избора на всяка една дейност и нейният принос за постигане на очакваните резултати. |  |  |  |
| 5. Конкретният бенефициент разполага с необходимия административен капацитет[[1]](#footnote-1), който гарантира успешното изпълнение на дейностите по проекта. |  |  |  |
| 6. Конкретният бенефициент разполага с необходимия финансов капацитет[[2]](#footnote-2), който гарантира успешното изпълнение на дейностите по проекта. |  |  |  |
| 7. Конкретният бенефициент разполага с необходимия оперативен капацитет[[3]](#footnote-3), който гарантира успешното изпълнение на дейностите по проекта. |  |  |  |
| 8. Заложените индикатори за постигнати резултати за отчитане на степента на изпълнение на дейностите са измерими и съответстват на дейностите по проекта. |  |  |  |
| 9. Кандидатът не е получил финансиране от източник с публичен характер (друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма) за същите разходи, за финансирането на които кандидатства по настоящата процедура[[4]](#footnote-4). |  |  |  |
| 10. Всички разходи, включени в бюджета на проектното предложение съответстват изцяло на дейностите, предвидени за изпълнение. |  |  |  |
| 11. Размерът на исканата безвъзмездна финансова помощ е в съответствие с максималния размер, указан в Условията за кандидатстване. |  |  |  |

**ВАЖНО!:** В случай че по време на оценката се установи наличие на недопустими или необосновани разходи, съответните разходи от бюджета на проекта ще бъдат служебно премахвани/коригирани или на кандидата ще бъдат предоставяни указания и срок за отстраняване на установените нередовности, непълноти и/или несъответствия.

След оценката на проектното предложение, при положително становище, решението на Ръководителя на УО да предостави безвъзмездна финансова помощ се обективира в административен договор за директно предоставяне на безвъзмездна финансова помощ на конкретния бенефициент.

## 23. Начин на подаване на проектните предложения/концепциите за проектни предложения:

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България** (ИСУН 2020) единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: **https://eumis2020.government.bg.**

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола, избира настоящата процедура чрез директно предоставяне от „Отворени процедури“и създава ново проектно предложение.

Проектното предложение по настоящата процедура се изготвя от кандидата, съгласно указанията, предоставени в Ръководство за потребителя за модул „Е-кандидатстване“ (**Приложение А)**.

**Изискващите се съгласно т. 24 от Условията за кандидатстване придружителни документи** към Формуляра за кандидатстване също **се подават изцяло електронно**. Посочените документи се описват в т. 12 „Прикачени електронно подписани документи“ от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО!:** Проектното предложение се подава електронно чрез ИСУН 2020, като се подписва с валиден КЕП към датата на кандидатстване от законния представител на кандидата или надлежно оправомощено за целите на подаване на проектното предложение лице. При оправомощаване следва да се прикачи в ИСУН 2020 документ за оправомощаване, подписан на хартия от законния представител на кандидата, сканиран и прикачен в ИСУН 2020. От текста на документа следва да става ясно, че законният представител оправомощава съответното лице да подаде проектното предложение с КЕП. Оригиналът на документа за оправомощаване се представя на етап сключване на административния договор за безвъзмездна помощ.

Препоръчително е проектното предложение да се подава винаги от профила на кандидата, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката комуникацията с кандидата и отстраняването на нередовностите по подаденото проектно предложение ще се извършват електронно чрез профила на кандидата в ИСУН 2020, от който е подаден проектът и промени на посочения профил (вкл. промяна на имейл адреса, асоцииран към съответния профил) **са недопустими.**

При съставянето на т. 5 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство.

**ВАЖНО!:** При изготвянето на пакета документи за кандидатстване по схемата за подпомагане на МСП – крайни ползватели на помощта, конкретният бенефициент следва да предвиди механизъм за спазване от страна на крайните ползватели на помощта на прилагане на процедури за избор на изпълнител на дейностите, включени в заявлението за подпомагане от МСП.

## 24. Списък на документите, които се подават на етап кандидатстване:

Кандидатът по настоящата процедура чрез директно предоставяне следва да представи следните документи, по изцяло електронен път чрез ИСУН 2020:

**а/** Декларация, че кандидатът е запознат с условията за кандидатстване и условията за изпълнение – попълнена на хартиен носител по образец **(Приложение Б)** към Условията за кандидатстване **– подписана и датирана от законния представител на кандидата, съгласно документа за създаване/акта за учредяване, сканирана и прикачена в ИСУН 2020.**

**б/** Декларация относно статута по ЗДДС – попълнена по образец **(Приложение В)** към Условията за кандидатстване – **подписана и датирана от законния представител на кандидата, съгласно документа за създаване/акта за учредяване, сканирана и прикачена в ИСУН 2020.**

**в/** Документ за оправомощаванеза подаване на проектното предложение с КЕП (ако е приложимо) - **попълнен на хартиен носител, подписан**, **датиран,** **сканиран и прикачен в ИСУН 2020.**

Документът за оправомощаване се попълва, датира и подписва на хартиен носител от законния представители на кандидата. След попълването, подписването и поставянето на дата на хартиения носител, документът за оправомощаване следва да се сканира и да се прикачи в ИСУН 2020. От текста на документа следва да става ясно, че законният представител на кандидата оправомощава съответното лице да подаде проектното предложение. Документът не е задължителен, а се изисква в случай че кандидатът желае да оправомощи лице, което не е законния представител на кандидата да подаде проектното предложение с КЕП.

Декларациите по букви **a/ и б/** се датират и подписват на хартиен носител от законния представител на кандидата. След попълването, подписването и поставянето на дата на хартиения носител,всяка декларация следва да се сканира и да се прикачи в ИСУН 2020, като не е необходимо подписване на декларациите с КЕП преди прикачването им.

**ВАЖНО!:** Законният представител на кандидата няма право да оправомощава други лица да подписват декларациите по букви а/ и б/, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

**ВАЖНО!:** Подписаните на хартиен носител на етап кандидатстване декларации по букви а/ и б/ и документ за оправомощаване (в случай , че е приложимо) по буква в/, следва да бъдат представени в оригинал при подписване на административния договор за безвъзмездна финансова помощ.

**ВАЖНО!:** Кандидатът следва да се увери, че всички документи са представени в изискуемата форма (всички декларации са попълнени по образец и са подписани и датирани, съгласно изискванията на настоящите Условия за кандидатстване).

Достоверността на документите, приложения към Формуляра за кандидатстване, се удостоверява чрез подписването на Формуляра на кандидатстване с КЕП посредством ИСУН 2020.

В случай, че при оценката на проектното предложение бъде установена липса на документи и/или друга нередовност, на кандидата ще бъде изпратено уведомление за установените нередовности. Кандидатът следва да представи липсващите документи/отстрани нередовностите в определения за целта срок, който не може да бъде по-кратък от една седмица. Уведомлението за установени нередовности се изпраща през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. За дата на получаване на уведомлението се счита датата на изпращането му в ИСУН 2020. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН, в профила от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Кандидатът е задължен да проверява регулярно по своя инициатива профила в ИСУН, чрез който е подадено проектното предложение, за наличието на съобщения, отправени към него по повод и във връзка с предоставянето на безвъзмездна финансова помощ. Неотстраняването в срок на установените нередовности може да доведе до прекратяване на производството по отношение на конкретния бенефициент.

**Конкретният бенефициент по настоящата процедура следва да има предвид, че с подаването на Формуляра за кандидатстване същият се съгласява личните данни на физическите лица, посочени в проектното предложение, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**

## 25. Краен срок за подаване на проектните предложения:

Ще се прилага процедура чрез директно предоставяне на безвъзмездна финансова помощ на конкретен бенефициент с **един краен срок** за кандидатстване, както следва:

**Крайният срок за подаване на проектното предложение е 15.11.2020, 17:00 часа.**

**ВАЖНО!:** По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган, като се дават по отношение на Условията за кандидатстване, но не съдържат становище относно качеството на проектното предложение.

Въпросите/исканията за разясненията от страна на конкретния бенефициент се задават в писмена форма, като писмото се завежда с номер в деловодството на Министерството на икономиката на следния адрес:

**Министерство на икономиката,**

**Главна дирекция „Европейски фондове за конкурентоспособност“**

**София, ул. „Славянска“ № 8**

**На вниманието на Ръководителя на Управляващия орган на ОПИК 2014-2020.**

Разясненията се съобщават на конкретния бенефициент по реда на чл. 26, ал. 6 от Закона за управление на средствата от ЕСИФ, като се изпращат на конкретния бенефициент и се публикуват на интернет страницата на програмата ([www.opic.bg](http://www.opic.bg)) и в ИСУН 2020 в 10-дневен срок от получаване на искането, но не по-късно от две седмици преди изтичането на срока за кандидатстване по процедурата.

## 26. Адрес за подаване на проектните предложения/концепциите за проектни предложения:

Проектното предложение по настоящата процедура се подава изцяло по електронен път чрез ИСУН 2020 на следния интернет адрес: <https://eumis2020.government.bg>.

## 27. Допълнителна информация

**Решение за предоставяне на безвъзмездна финансова помощ и сключване на административен договор:**

В едноседмичен срок от приключване на оценяването Ръководителят на управляващия орган (РУО) взема решение за предоставянето на безвъзмездна финансова помощ за одобреното проектно предложение. Решението на РУО се обективира в административен договор за директно предоставяне на безвъзмездна финансова помощ на конкретния бенефициент.

Решение за прекратяване на процедурата чрез директно предоставяне може да се вземе при следните случаи:

* Когато няма постъпили проектни предложения, в случай че е определен краен срок за подаване или когато всички подадени проектни предложения са оттеглени;
* При спиране на финансирането по съответната програма или по част от нея;
* В случай, че конкретният бенефициент не отстрани в срок нередовност, непълнота и/или несъответствие с изискванията.

При наличие на положителен резултат от оценяването, в писменото уведомление към конкретния бенефициент Управляващият орган го информира за необходимостта от представяне на следните документи:

1. Документ за оправомощаване, в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно документа за създаване/акта за учредяване – **оригинал или копие, заверено от кандидата;**

2. Заявление за профил за достъп на ръководител на бенефициента до ИСУН 2020 (**Приложение И1** към Условията за изпълнение) и/или Заявление за профил за достъп на оправомощени от бенефициента лица до ИСУН 2020 (**Приложение И2** към Условията за изпълнение) – подписано от законния представител на кандидата.

3. Декларация за нередности (**Приложение Й** към Условията за изпълнение) **– подписана и датирана в два екземпляра от законния представител на кандидата, съгласно документа за създаване или учредителния акт.**

## 28. Приложения към Условията за кандидатстване за кандидатстване:

Ръководство за потребителя за модул „Е-кандидатстване“ – **Приложение А**

Декларация, че кандидатът е запознат с условията за кандидатстване и условията за изпълнение – **Приложение Б**

Декларация относно статута по ЗДДС – **Приложение В**

Критерии и методика за оценка на проектното предложение – **Приложение Г**

ДНФ № 3/23.12.2016 г. - Указание на министъра на финансите за третиране на данък върху добавената стойност като допустим разход при изпълнение на проекти по оперативните програми, съфинансирани от Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство на ЕС, за програмен период 2014 – 2020 г. **– Приложение Д.**

Указания за извършване на преценка на съответствието на МСП с правилата за отпускане на минимална помощ на крайните ползватели на помощта – **Приложение Е.**

1. При оценката на административния капацитет се взема предвид следното: екипът за изпълнение на проекта е съобразен със спецификата и обема дейности по проекта и гарантира ефективното управление и изпълнение на проекта от страна на конкретния бенефициент. [↑](#footnote-ref-1)
2. При оценката на финансовия капацитет се взема предвид следното: конкретният бенефициент е в състояние да осигури необходимото финансиране за изпълнение на дейностите по проекта; наличие на изградена система за финансово управление и контрол. [↑](#footnote-ref-2)
3. При оценката на оперативния капацитет се взема предвид следното: конкретният бенефициент има опит в изпълнението на дейности, сходни с дейностите по настоящия проект и/или опит в изпълнението на проекти, финансирани от различни донори. [↑](#footnote-ref-3)
4. В съответствие с чл. 65, пар. 11 от Регламент (ЕС) №: 1303/2013. [↑](#footnote-ref-4)